Lo-Renz-O/malagasy-sentence huggingface dataset:
Fotoam-piravoana mamahoaka hanan-daza manerana an’i madagasikara, ary koa maneran-tany mihitsy. Tsy maintsy misy hatrany izy ireo noho izany. Ireo mpanakanto manan-daza avy ao an-toerana kosa dia ho dimbiasan’ireo mpanakanto vao misondrotra avy ao an-toerana efa lasa matihanina. Ny fafana roa aroso manaraka eto dia maneho ny elanelan’ny teti-bola ilaina nanakaramana ireo mpanakanto tamin’ny fanatanterahana ny mamahoaka andiany faha dimy natao ny taona telo amby folo sy roa arivo 2013 sy ny amin’ny fanatanterahana azy manaraka ity vahaolana naroso ity.
Ny lohahevitra rehefa natao ny fikirakirana ireo vondrona ambara, dia taratra fa misy hevitra miboiboika tian’ny mpanoratra hampitaina amin’ny mpiara-belona aminy ao anatiny ao. Tsapa ho misongadina izany noho ny fahateteham-pisehoany ao amin’ireo asa sorany. Mateti- pitranga ao amin’ny asa soratr’i faralahy ny tara-kevitra momba ny fiarovam-pirenena, koa nofidianay hovahavahana.
Antananarivo. 1993. 124 tak fintina tsy takona afenina ankehitriny, fa eo an-dalam-pahaverezana ny hasin’ny firenena malagasy. Ankoatra ny vokatry ny fanjanahan-tany, sy ny fidiran’i madagasikara amin’ny fanatontoloana, dia ny fanaovan’ny malagasy tsinontsinona ny maha izy azy no anton’izany. Raha tsy mitandrina sy mijoro amin’ny fanarenana ny hasiny ny tsirairay, dia ho levona ny maha izy azy an’i madagasikara. Anisan’ny manana ny anjara asany amin’izany fanarenam-pirenena izany, ny literatiora malagasy. Efa navondron’i jean narivony, ho amboaran- tononkalo ny bokiny, ho fitaovana ampiasain’ny taranaka hiarovana ny maha malagasy. Izany indrindra no nanomezana lohateny ity asa ity hoe ny fiarovana ny maha malagasy ao amin’ny amboaran-tononkalon’i jean narivony voavahavaha tao amin’ny fizarana voalohany ny tantaram-piainany ; misongadina ao amin’ny fizarana faharoa ny hevitry ny mpanoratra momba ny fiarovana ny maha malagasy ; ary ny fizarana fahatelo no nanehoana ny fomba filazan-javatra nandreseny lahatra ny mpamaky.
Hanamarina fa mifamatotra amin’ny fiainana andavanandro ny tantara foronina, hita ao ny tantaram-pirenena, ny toe-tsaina sy ny fomba fiainan’ny mponina ao aminy hanasongadina ireo soatoavina mendrika hampiharina eo anivon’ny fiarahamonina sy haneho fa ny fanatanterahana ireny no mahatonga ny fiainana feno fiadanana.
Ny hyperbole no nanamafisana izay nanterin’ny anacoluthe teo, ka ny fampiasana ny fehezanteny f1 hoe dia faly ny foko sy ravo ny kiboko no isehoany. Raha ny fomba fiteny andavan’andro dia ampy ny filazana hoe dia faly sy ravo ny foko. Azo lazaina fa misy fanatavezana fomba filazan-javatra eto ka ilay fifaliana mameno ny fon’ny mpino, satria ho faty ao amin’i kristy, dia ilay kibo nitoerana, sy kitapo nifonosana mihitsy, ohatra, no nilazana azy mba hisarika ny olona ho mpino kristianina. Araka izany, dia mety hifanako ny mpanoratra sy ny mpamaky na ny mpihaino ny hira. Hoy i bachelard amin’izany raha toa ka mifandray amin’ny zava-misy ny nofinofy dia omeny aina, hatsarainy, halehibeaziny, ataony tsara sy mampitolagaga 88.
Niangalian’ny mpanoratra tokoa ny fanoritsoritany ny mombamomba ny mpandray anjara fototra. ? Toy izao ohatra, no namaritana an’i andré, mpandray anjara fototra ao amin’ny r f valo ambin’ny folo taona mahery kely i andré tamin’izay. Tanjaka, fahasalamana, hakingan-tsaina, tao aminy daholo. Tarehy mamiratra, bika tomady, tsy mba tia mijerijery na mivandravandra olona izy, fa manao fijery tsy taitra, mangatsiaka toy ny oram-panala ka sasatra foana ny mpanara-maso azy mandinika hatrany an-tampon-dohany ka hatrany am-paladiany. Tsy mba mihomehy na mitsikàkakàka firy, malakolako famindra toy ny mpanary dia, raha mihazakazaka ohatry ny tadio.
Soso-kevitra vitsivitsy no aroso ho an’ny fikambanana mba hahombiazany amin’ny fampandrosoana ny faritra misy azy. Takina voalohany ny fahavononan’ny tsirairay hampandroso ny fikambanana hialàna amin’ireo olana hita, fampirisihana ny tsirairay handray andraikitra mba hahatsapany ny lanjan’ny faritra misy azy. Etsy ankilany koa ny adidin’ny zokiolona izay tsapa tokoa ary tsy azo atao ambin-javatra fa isan’ny mpandray anjara mivantana amin’ny fampandrosoana ny fiarahamonina. Manaraka izany ny fanamafisana ny fanofanana ny mpikambana mba hahafolahany ireo dingana misy. Tanjona amin’izany ny ahazoana vokatra manara- penitra ka ahitana lalam-barotra maro. Mampateza ny fiainam-pikambanana ny fahazarana manao tombana ny zava- bita rehetra mba hanatsarana ny manaraka. Takina amin’izany ny famonjena fivoriana, fanamafisana ny fanentanana ny mpikambana ary ny fahavononan’ny mpikambana tsirairay amin’izay asa atao rehetra. Hita fa toe-tsaina tokony efa hananan’ny mpikambana tsirairay ireo voatanisa ireo saingy maro amin’ireny fikambanana ireny no rava noho ny fanaovana azy ireo ambanin’ny tombon-tsoan’olon-tokana. Ny teknisianina rahateo dia mahalala ny teknika fampandraisana anjara ny mpikambana saingy samihafa ny zava-mitranga any ampanatanterahana ny tetikasa sy ny vinavina tany ampiandohana ka misakana ny fivoaran’ny asa
Rasazy an arana tsy voalaza ao amin’ny tantara fa rasazy no fiantso azy fiaviana avy any antananarivo andraikitra mpitsabo, mpampivelona ao besalampy toe-batany mbola mpitovo, tsara tarehy, manintona ary maha-te ho tia toetra tovovavy sariaka v. A. Tak.214 anjara toerany ao amin’ny tantara tovovavy tafara-dia tamin’i robena teny ambony borty, nanjary namany, nanintona ny fony nony taty aoriana, lasa niasa any anjoany noho ny toe-draharaha pôlitika.
Ny fifanarahana nataon’ny filoha tamin’ny daewoo mikasika ny fanofany tany eto madagasikara ny novembra 2008, nanao fanambarana ny gazety iraisam-pirenena fa vita tamin’ny volana jolay ny fifanarahan’ny governemanta malagasy amin’ny orinasa sud- coréenne daewoo logistics , izay hanofa maharitra ny antsasaky ny tany azo volena eto madagasikara mandritra ny 90 taona. Naminavina mantsy ny daewoo fa hivarotra ny vokatra katsaka sy huile de palme any corée du sud mba hahafahana miantoka ny fiahiana ara-tsakafo107. Nitatitra mazava ny gazety, fa io fifanarahana io, dia tsy hahazoana lelavola mivaingana ho an’i madagasikara, fa tonga dia mivantana any amin’ny fanamboarana foto-drafitrasa toy ny fanamboarana sekoly sy hôpitaly ary lalana. Fifanakalozan-kevitra nataon’ny haino aman-jery tamin’ny filoha sy ny mpanofa tany no nahafantarana izany, fa tsy nanambara mazava ny filoha malagasy
Nahoana tokoa re, ramatoa, no dia jerem-potsiny toy izao ity zanako lahy ity. Itsofy afo re izy na ho ravimboafotsy ihany aza! Ataovy miadana ihany, tompoko, hoy i mahaly efa tafatsangana, fa tsy hahandry sakafo tsy akory! Nandresy lahatra ny andaniny, fa nikiry hanainga ny ankilany. Hany hery, ny tso-drano mitafotafo no nampanarahan’izy mivady ilay tovolahy ho sakafom-panahiny eny am-pandehanana raha mba iny mantsy rainy no ho vinantoko! Hoy ramatoa vao dify ny mpamangy.
Les mesures concrètes visant à satisfaire ces recommandations pourraient être l’adoption de mesures concrètes par les pouvoirs publics en faveur de ces associations afin de leur simplifier la conduite de leurs activités. L’existence d’une structure à madagascar reconnaissant, valorisant et appuyant leurs initiatives pousserait à davantage de mobilisations de la part de ces individus désireux d’apporter leur contribution au développement du pays.
Samy tantara milaza zava-mitranga ao anaty fiarahamonina, natao hanabeazana ny mpamaky na koa entina mitsikera endri-piarahamonina ny tantara foronina sy ny sombin-tantara. Hita ao ny anatra sy ny famolavolana ny olona hahay hitondra tena manoloana ny manodidina azy. Manana ny firafiny mazava tsara ireo tantara roa ireo ny toe-javatra fiandohana izay anolorana ireo lafin-javatra hotantaraina ny toe-javatra manelanelana izay fitantarana ireo lafin-javatra samihafa. Isavorovoroan’ny olana sy ny vahaolana. Ato no miseho ny fivoaran’ny tantara ny toe javatra mamarana, izay mampivohitra ny hevitra tiana hambara. Any matetika no ivahan’ny olana , isintonana ny anatra sy ny hafatra tian’ny mpanoratra hampitaina. Ireo no toetra itoviany, fa ny mampiavaka azy kosa dia eo amin’ny fanehoan- kevitra, ny fitantarana, ny fotoana sy ny mpandray anjara hovahavahana fohifohy ny momba ireo tsirairay avy.
Fomba somary efa mahalana hita tato ho ato ny fampakaram-bady ara- pomba malagasy. Ny iantsoana azy io, aty amin’ny faritry ny betsimisaraka tavaratra dia diafôtaka na orimbato na ihany koa sintaka misy ny kabary ifamaliana mialoha ny fanoloram-bodiondry. Rehefa vita ny fombafomba rehetra, dia avoaka ny entan-drazazavavy. Miomana avy eo ny rehetra hitondra ny sintaka izay mazàna efa takariva vao miainga.
Avy any eropa no fiavian’ireo jjolahy amin’ny ankapobeny. Indro ny fafana maneho ny sasantsasany tantara anarana anjara asa fiaviany aloka ml 3 ken martin kruger graslov jiolahy jiolahy tsy voalaza anarana eropa avaratra rokata maty paika tanassis glenovitch song lue nzulu jiolahy jiolahy jiovavy jiolahy metisy eropa afrikana, grika metisy mongol afrikana metisy aziatika mainty hoditra tsy voalaza vazimban’ambato eva sy clem jiolahy tsy voalaza vohitry ny horohoro pedro sy sonia melik octave strom sy griffin
Ny arabo kosa no voalaza, fa mpiavy avy any ampitan-dranomasina tonga nonina tao amin’ny faritra anta ala. Tamin’ny taon-jato faha-xiv dia nisy mpifindra monina arabo silamo tonga tao avaratr’i mananjary, niakatra niankandrefana ary nony tao anaty ala dia nifolaka nianatsimo. Ny taon-jato faha-xvi dia nisy indray andiana arabo silamo tonga dia ireo razan’ny tsimeto sy ny ankarana ary anteony. Ny ankamaroan’izy ireo dia niorim- ponenana nanodidina ny vinanin’ny matitanana 12. Ahitana mponina betsaka any amin’ny faritra anta ala. Izany moa dia vokatry ny fibosesehan’ny mpiavy. Izany fahasamihafana izany dia miteraka fizarazarana eo amin’izy samy izy. Samy hafa sy tsy mitovy ny tahirin-kevitra hita mahakasika izany. Araka ny fanambaran-drandriamamonjy frédéric ao amin’ny tantaran’i madagasikara isam-paritra dia mizara ho telo toy izao ny foko anta ala anta ala atsimo, anta alan’ikongo, ary anta ala avaratra. I beaujard kosa ao amin’ny bokiny dia mizara azy ho roa mazava tsara. Ity fanambarana faharoa ity no horaisina, satria, araka ny ahitana azy, dia tarihin’ny renivohi-pivondronana roa io foko io, ary ireo no mizara azy ho roa. Ireto lafin-javatra telo ireto no hodinihina mba hahafahana mahazo fahalalana hoentina manakatra ireo hevitra tiana hasongadina eo amin’ny fahasamihafana sy eo amin’ny fizaran’ny foko ireo ny fahasamihafana eo amin’ny mponina, ny fiavahana eo amin’ny fitondrana, ary ny kolontsaina tsy mitovy. Nozaraina ho roa lehibe manaraka ny fizarana ny faritra ihany koa ny mponina, ka ny any atsimo izay ao anatin’ny distrikan’ikongo no natao hoe anta ala atsimo. Izay rehetra tafiditra ao anatin’ny fivondronan’ ifanadiana kosa no lazaina hoe anta ala avaratra. Izany moa dia eferin’ifanadiana izay renivohitry ny fivondronan’ny tapany avaratra. Io no hojerentsika misimisy kokoa, satria ao anatin’io no misy ny firaisam-pokontanin’ambohimanga izay anaovana ity asa fikarohana ity.
Mba hahitana fahombiazana eo amin’ny asa fampianarana, ny mpampianatra taranja malagasy, dia tokony hahafehy tsara ireto zavatra telo loha ireto voalohany, ny fomba fiasa , faharoa, ny fifandraisana amin’ny mpianatra , ary ny fahatelo, dia ny fampandraisana anjara ny mpianatra mandritra ny fanatanterahana ny fampianarana. Heverinay , fa hitondra mankany amin’ny fahatsaran’ny vokatry ny fampianarana ny fanatontosan’ny tsirairay azy ireo, koa izany indrindra no tanjona amin’izao fandrosoana soso-kevitra izao.
Fampitahana ny feon-teny swahili amin’ny feon-teny malagasy no nofakafakaina eto. Tsy nionona amin’ny teny swahili irery ihany anefa fa nampifandray an’izany amin’ny teny maanjan, mba ahafahana maneho tsara ny fiavahan’ireo feo ireo ao anatin’ny teny. Hita mandritra ireny fandinihana ireny fa betsaka ireo teny swahili manana fifanahafana amin’ny teny malagasy eo amin’ny lafin’ny feo, tsy latsa-danja amin’izany koa ny fanovan’ny feo maanjan eo amin’ny teny malagasy, izay manana tombony eo amin’ny fitazonana ny hasin’ny feo. Hita ampiasain’ny teny swahili avokoa ny feo malagasy rehetra afa tsy ireo feo izay mampiavaka ny malagasy manokana. Manana fanova ny feo tsirairay eo amin’ny teny swahili raha mitaha amin’ny teny malagasy, indrindra fa ny renifeo. Roa farafahakely ny fanova ananan’ny feo swahili eo amin’ny feo malagasy ao anatin’ny teny manana fifanahafana. Eo amin’ny zana-peo no misy tsy miova mihitsy dia ny e sy ny a, tahak’izany koa izy ireo eo amin’ny teny maanjan. Isany nahasarika anay hanao izao asa fimpitahana izao ny fananan’ny feo maanjan fitoviana betsaka amin’ny toe-peo swahili sy ny malagasy na eo amin’ny fanononana na eo amin’ny firafitra. Tsy azo avahana anefa ireo feo hafa, izay tsy misy eo amin’ny feo malagasy ka ampiasain’ny teny swahili toy ny feo avy amin’ny teny arabo ; manana ny lanjany izy ireo eo amin’ny fanova ananany raha mitaha amin’ny teny malagasy. Tsapa amin’izany rehetra izany ny fifanahafan’ny feo swahili sy ny feo malagasy, ny mahasamihafa ireo feo manana fifanahafana ireo eo amin’ny lafiny ara- toe-peo, ara-tsindri-peo ary eo amin’ny lafiny tsinjara toeran’ny feo ao anatinin’ny teny. Amin’ny maha fampitahana ny fiovan’ny feo vahiny amin’ny teny malagasy an’ity asa ity, dia tanjonay ny hanangona ny voambolana rehetra manana fifanahafana amin’ny teny swahili, hanehoana ny lanjan’ny fifanahafana misy eo amin’ny teny malagasy sy ny teny swahili, hanarahana ny fahery vaikan’ny fidiran’ny teny vahiny ao amin’ny tenim- pirenena.
Angamba rado 30 -angamba tsitohery 32 -angola vaky hehy rahaja 33 hehin’ angola vaky ira 34 anjoria tahirintsoa 35 anjoria avelo-nidor 36 fitia ranae 37 -oo-miverina rahaja 38 -hapatra rado 40 -mila anao mankany ny eja 42 -valin-kafatra rabenja solomon 43 isaky nofy 45 -ary isaky tahirintsoa 46 -lainga a. R. Ni 47 -ny lainga ve no marina ranae 48 ny marina no lainga? A. 49 lasa izy saingy om-guy 50 -miverina eto iny ranae 52 mila namana meva 53 soa rado ramaherison 54 -sao ianao? Rado 55 -tena izy hajaina 56 teo antaninarenina niravo 58 voapetraka ndria ben jacqueson 59 vadiko manampy 60 -alin’ny ririnina radoramaherison 61 -ny soratra ilay 62
Faniriana hiova ao amin’ny mpihaino vokatry ny fahaizan’ny mpiventy milalao amin’ny teny. Fa misy koa ireo mpiventy, tsy mahalala loatra ny fihetsika amam-pitondran- tena ao an-tokantrano. Tsy novantanin’ny mpiventy anefa izany fa nomena endrika amin’ny alalan’ny filalaovana amin’ny isa laroana polyptote ao amin’ny hg 1 and 23 isa ô isaky ny miresaka ranary ô dia mananatra hatrany ô roa ô rohizan’ny hadalana ny mpivady ô mandrava tokantrano ô telo ô raha intelo misara-bady anie lehiretsy ô tsy manam-bariraiventy ô efatra ô hafatrafatra ihany anie ny anay ô efa be ny voalaza ô dimy ô tokony mba handinika isika, fa ny manja tsy lany enina ô manenina am-paladia anie aho lehity ô fa lasa rôzaly
Tamiko no heno ireo eritreritrao sy rakitrao malala, na fony ianao nisaina, na fony ianao nitia na raha ianao nijaly izaho no mampinono ireo molotrao ireo, amin’ny ankavia volana mifono amin’ny ankavanana volana fa feo. Izaho miaike ianao- izaho no fisiana mandrava, raha mandao, ry tovolahy poeta. Randza zanamihoatra, vain’afo tononkira
Nataon’ny mpanani-bohitra izay hahafongotra ny malagasy mpanohitra azy. Tsy tamin’ny alalan’ny asa fanompoana ihany izany, fa tamin’ny fanaparitahana ny areti- mifindra izay nandripaka malagasy maro. Tsy mbola fongotra akory ny gripa espaniola nanomboka ny taona 1918 dia nirongatra indray ny pesta ny taona 1929 teo ho eo, izay areti-mifindra niely sy namono haingana tokoa. Vokatr’izany tsy mandry ny saina fa toa tandindomin’ny fahafatesana mandrakariva. 86
Ny mampitsiry ny fitiavana dia ny fifamatoran’ny fo eo amin’ny olon-droa. Koa ny fizaram-pitiavana amin’ny hafa dia maneho fa misy tsy fanajana ny voady natao ao. Maneho ny fihetseham-pony i haingo raha tojo izany. Hoy indrindra i haingo raha milaza izany ao amin’ny minoa !
Sombin-tantara st dadabeko iny ! St1 i tiako ise, hoy davida tamin’i vaosoa. Mamiko tokoa ! Tiako tokoa ise, hoy vaosoa tamin’i davida. Ny trano hitoera’ise no honenako, ary ny fasana hilevena’ise no hilevenako koa. Izany no sombitsombin-dresak’ireto tanora roa. Vaosoa no hany olombelona misy eto an-tany tamin’i davida. Ary davida koa no tokana aman-tany amin’i vaosoa. Natao daholo ny voady sy ny dina. Ary tsy vitan’ny eritreritra manidina fa nipoitra hatramin’ny endriky ny tokantrano izay ahorina noho ny fitiavako anao dia any amin’ny tanindrazanareo no hanorina trano isika, hoy davida tsy mety izany fa any amin’ny tanindrazanareo ihany, hoy i vaosoa. Sady hamboly isika no hiompy koa. Hitako sary an-tsaina ny ho firiarivantsika ao anaty fitiavana. Ii tsy tsara ny manara-bady maina fa aoka hifankafantatra tsara isika, hoy i davida. Aiza moa no tena tanindrazanareo ? Tsara tokoa ny ifankahalalana bebe kokoa, hoy i vaosoa. Tsy mety ve raha manokana andro isika dia hankanesana any aminareo. Ary dia manokana andro iray indray handehanana any an-tanindrazanareo ? Ataoko fa samy vahiny isika eto antananarivo. Nefa koa maro ny havana eto. Ka tsara ny mifampitsidika fa tsy ho amin’ny andro hanateram-bodiondry vao hifanonona anarana mba hifankahalalana izao no mety é ! Hanao fivoriam-pianakaviana izahay ka hitsangantsangana eny ambohimanga. Manasa an’ise aho ho eny, hoy davida izahay koa hanao. Ka manasa an’ise aho ho any rahoviana anefa ? Mbola miankina amin’ny fanapahan-kevitr’i dadabe iza izany dadabenareo izany ? Rakotomanga mpanamboatra valiha dadabenay iny, hoy davida. Iii tonga ny andro hitsangatsanganana. Andro iray voatondro sady toerana iray, dia eny ambohimanga. Vao nahita an’i davida sy vaosoa nifampitantana rakotomanga dia nihiaka hoe sao mamoafady ! Sao mamosavy ? Dadabenareo angaha i dadakoto hoy davida ? Dadabenareo koa angaha izy, hoy vaosoa ? Mpianadahy izany isika. Samy zafikelin’i dadakoto isika. Soa ihany fa nisy izao fivoriam-pianakaviana izao nisian’ny fifankahalalana. Nanomboka hatreo dia i dahy sy bavy no nifampiantsoana.
Les activités dans le transport le transport tient une place particulière dans la vie socio-économique. La présence du port et des sociétés d’import-export emmène un grand volume de trafic de marchandises. Cette partie de la rn2 enregistre le passage de centaines de camions-citernes et poids lourds en partance et ou provenance d’antananarivo, voire des autres provinces en liaison directe avec les activités du port. La topographie plate de la ville favorise aussi l’utilisation des moyens de transport à énergie humaine pousse- pousse .
Antrôpôlôjian’ny sekoly sy ny mpianatra kilasy faharoa ao amin’ny lisea mahitsy ny tanjon’ny antrôpôlôjian’ny sekoly dia ny hanasongadina hatrany ny antony mahatonga ny tsy fahombiazana eo amin’ny mpianatra. Ao anatin’izany ny famantarana ny olana ara-piarahamonina indrindra indrindra izay miteraka tsy fahatanterahan’ny fampianarana. Maro ny antony mahatonga izany, raha tsy hiresaka afa-tsy ny tranga eny amin’ny sekoly ambaratonga faharoa isika. Samy manana izay iatrehany io ambaratonga io ny mpianatra tsirairay, na ny zanatany avy ao amin’ny toerana misy ilay sekoly izany, na ny zanaky ny mpiavy. Ny tranga misy ao amin’ny lisea mahitsy araka ny iainan’ny kilasy faharoa azy no hojerena ato amin’ity fizarana ity. Mba hahafahana manadihady misimisy kokoa ny momba izany dia handeha hojerena aloha ny mikasika ny kilasy faharoa amin’ny ankapobeny. Tsy ny mpianatra kilasy faharoa rehetra anefa no nifampiresahana fa nisy ampahany niresahana manokana, ka hofantarina ihany koa ny momba azy ireo. Fahatelo dia hojerena indray ny fiatrehan’ny mpianatra isam-paritra ny taom-pianarana. Ary any amin’ny toko fahefatra no hasongadina ny endrika isehoan’ny tsy fahombiazana eny anivon’ny lisea. Aorian’izay, dia hatao ny fampitahana ny zava-misy ao lisea mahitsy sy ny lisea ambohimanarina ary any amin’ny farany no ijerena ny olana mahatonga izany tsy fahombiazana izany.
Ny tanjon ny seho mirakitra fifanohinana ato amin’ity seho ity dia ravalo no te hahafantatra ny mombamomba ny fianakavian- drasela. Mikasa haka vady ny zanany vavy mantsy io tovolahy io, ka mamotopototra izy alohan’ny hanomezany valin-teny araka ny fanaon’ny ray aman-dreny matotra rehetra. Fanontaniana roa no anehoany ny fangatahany fampahafantarana amin-dratovo ka ahoana sy ahoana àry ange ny fahafantaran ise ny tena toetran ireo ray aman-drenin-drasela any antananarivo ? Ary ny amin ny toetry ny fahazoam-pivelomana ?
Sarotiny amin’ny fanajana ny hasina ny malagasy amin’ny ankapobeny. Mino mantsy ny malagasy fa manan-kasina daholo izao zavatra rehetra izao, na tsy mitovy aza. Ary ny fananana izany hasina izany no anajana sy iheverana ny zavatra iray ho amin’ny toerana mendrika. Ananan-tsiny amin’ny mpiara-belona ny teny sy ny fihetsika atao raha tsy voahevitra.
Fihetsika tsy mifanalavitra loatra toy ny hita tamin’ny kisendrasendra eny an- dalana no hita amin’ny kisendrasendra any an-tsekoly, saingy ny sehatra anehoana azy no samy hafa. Ny fahaizana, ny fahasahiana mandray fitenenana, ny fahanginana, ny fahamaotinana ary ny fitokatokanana no anisan’ny manetsika sy mamoha ny fitiavana na eo amin’ny samy mpianatra izany na eo amin’ny mpampianatra sy mpianatra. Ny fahatsapana ireo toe-javatra ireo no manosika ny andaniny sy ny ankilany hifanatona akaiky toy izao hita manaraka izao 8 avelanao mipetraka eto anilanao ve aho?
Na dia eo aza ny maha tantara foronina ny boky mitaraina ny tany, izany hoe avy amin’ny aingam-panahin’ny mpanoratra ny loharano nipoirany, dia hita fa mifandray akaiky amin’ny tantaram-piainan’ny mpanoratra ny boky. Anisan’izany ny fifandraisana misy eo amin’ny toerana nahalehibeazan’ny mpanoratra ny tantara amparafaravola ambatondrazaka sy ny toerana isehoan’ny tantara marovato ambatondrazaka tsy mahagaga araka izany raha hain’ny mpanoratra amin’ny antsipiriany ny tananan’ambatondrazaka sy ny fombafombam- piainan’ny olona monina ao. Hita mazava izany eo amin’ny voambolana ampiasainy izay mifandray amin’ny lohahevitra resahiny sy ny fitenim-paritra any an-toerana araka ireto hita manaraka ireto saika voatantara ato amin’ity boky ity avokoa ireo karazam-boly fahita any amin’ny faritra ambatondrazaka mangahazo, katsaka, vomanga, voanjo ary ny vary 1 sy ireo karazan-java-maniry azo hohanina amin’ny fotoana tsy fisian’ny vary voalefoka, oviala, viha 2 misy ny fitantarana amin’ny antsipiriany ny fomba fambolena voanjo 3. Voaresaka ao anatin’izany ny fomba fanatanterahana ny asa fambolem-boanjo, ny fiasana ny tany ambolena, ny fambolem-boanjo, ny fiandrasana ny voanjo amin’ny fahavalo ny aliaka sy ny goaika , ny fiavana azy atao indroa miatoana izany , ny fanamboarana arato aron’ny tanimboly ho fiarovana azy amin’ny goaika, ny fiadiana azy, ny fitangosana, ary ny fitaterana ny vokatra ho any an-tanàna. Eo ihany koa ny fitantarany amin’ny ambangovangony ny raharaha mahakasika ny vary4. Lazainy ao ny dingana rehetra atao mandritra izany asaina ny tany, ampidiran-drano, hosena hanjary fotaka ny bainga, afafy ny vary, ambenana isan’alina ny ranon-tanimbary sao angalarin’ny olona. Rahefa miteraka ny vary, arovana isan’andro amin’ny fody. Dia jinjaina rehefa masaka, atonta rehefa maina, velezina amin’ny langilangy
Razazavavy iny e! Andray aza ilaozanao e, ie, aza ilaozanao, mba andraso e! ’ty foko ’ty atolotro an-dry re, tsy sanatria hamitaka akia, aza mandeha mafy, mandehana mora, mba andraso e e e!6 raha io tonon-kira dia toa miharo vazivazy ihany ny fitoriana fitiavana noho toa kivazivavy ihany ary hirahira no hita eto. Tsy mampiova ny fampitan-kafatra anefa ny fihirana azy fa vao mainka manamora azy aza. Azon’ny olona rehetra ampiasaina ny hira mba hitafàna amin’ny mpandalo iray. Tonga dia miantso sahady ilay tovolahy eto sady miangavy an’ilay tovovavy ihany koa. Ary misy fitoriam-pitiavana hita taratra avy hatrany ity foko ity atolotro an-dry. Heverina ho toy ny zavatra azo tsapain-tanana izany fitiavana izany ary azo atao fanomezana ho mariky ny fitiavana. Izany no nampiasana ny teny hoe fo entina anondroana ny fitiavana. Efa misy avy hatrany ny fanomezan-toky amin’izay fihetsika ho avy eto araka ny fampiasana ny rafitra fandavana hoe tsy hamitaka.